CENTAR ZA PRUŽANJE USLUGA U ZAJEDNICI

KUĆA SRETNIH CIGLICA

Na temelju članaka 40. i 41. Zakona o ustanovama (Narodne novine br. 76/93, 29/97, 47/99 35/08, 127/19 i 151/22), članaka 204. i 205. Zakona o socijalnoj skrbi (Narodne novine br. 18/22, 46/22, 119/22, 71/23, 156/23 i 61/25), te članka 19. Statuta Centra za pružanje usluga u zajednici Kuća sretnih ciglica (KLASA: 550-06/24-01/2, URBROJ: 2178-1-43-01-24-5 od 26. travnja 2024. godine), Upravno vijeće Centra za pružanje usluga u zajednici Kuća sretnih ciglica, na temelju Odluke donesene na 5. sjednici održanoj 20. svibnja 2025. godine raspisuje:

JAVNI NATJEČAJ
za izbor i imenovanje ravnatelja/ice
Centra za pružanje usluga u zajednici Kuća sretnih ciglica

Za ravnatelja/icu može biti imenovana osoba koja ispunjava sljedeće uvjete:

1. završen sveučilišni diplomski ili stručni diplomski studij ili sveučilišni integrirani prijediplomski i diplomski studij socijalnog rada, socijalne politike, prava; psihologije, socijalne pedagogije, edukacijske rehabilitacije, logopedije ili drugi studij iz znanstvenih područja humanističkih ili društvenih znanosti, područja biomedicine i zdravstva te dijelova umjetničkog područja likovne ili glazbene umjetnosti,
2. najmanje pet godina radnog iskustva s propisanom kvalifikacijom i
3. nepostojanje zapreka iz članka 261. Zakona o socijalnoj skrbi i članka 39. stavka 2. Zakona o ustanovama,
4. hrvatsko državljanstvo.

**Uz vlastoručno potpisanu prijavu na javni natječaj,** potrebno je priložiti preslike sljedećih dokumenata:

- životopis,
- dokaz o stečenom akademskom zvanju i akademskom stupnju (diploma),
- potvrda ili drugi odgovarajući dokaz o radnom iskustvu u propisanom akademskom zvanju i stupnju (npr. ugovor o radu, potvrdu poslodavca, rješenje o rasporedu),
- dokaz o hrvatskom državljanstvu (domovnica, preslika osobne iskaznice, vojne iskaznice ili putovnice),
- elektronički zapis odnosno potvrda o podacima evidentiranim u matičnoj evidenciji Hrvatskog zavoda za mirovinsko osiguranje iz koje su vidljivi podaci o poslodavcu, početku i prestanku osiguranja, stvarnoj i potrebnoj stručnoj spremi, radnom vremenu i trajanju staža osiguranja,
- uvjerenje nadležnog suda da se protiv kandidata ne vodi kazneni postupak, ne starije od dana objave javnog natječaja u Narodnim novinama)
- izjavu o nepostojanju zapreka iz članka 39. stavka 2. Zakona o ustanovama

**Kandidat je uz potrebnu dokumentaciju dužan priložiti program rada za mandatno razdoblje.**

**Vlastoručno potpisana prijava mora sadržavati osobne podatke podnositelja prijave (osobno ime, OIB, datum, godina i mjesto rođenja, adresa stanovanja, broj telefona ili mobitela, adresa elektroničke pošte).**

Sukladno članku 13. Zakona o ravnopravnosti spolova („Narodne novine“ br. 82/08 i 69/17) na natječaj se mogu osobe oba spola.

Riječi i pojmovi koji imaju rodno značenje korišteni u ovom javnom natječaju odnose se jednako na muški i ženski rod, bez obzira jesu li korišteni u muškom ili ženskom rodu.

Urednom prijavom smatra se prijava koja sadrži sve podatke i priloge navedene u javnom natječaju. Nepotpune i/ili nepravovremene prijave neće se razmatrati.

Ravnatelja/icu imenuje Upravno vijeće Centra za pružanje usluga u zajednici Kuća sretnih ciglica uz prethodnu suglasnost Ministra rada, mirovinskoga sustava, obitelji i socijalne politike na mandat od četiri godine, a ista osoba može biti ponovno imenovana za ravnatelja.
Osoba imenovana za ravnatelja/icu sklapa s Centrom za pružanje usluga u zajednici Kuća sretnih ciglica ugovor o radu u punom radnom vremenu na četiri godine.

Kandidat koji ostvaruje pravo prednosti pri zapošljavanju prema posebnim propisima dužan se u prijavi na natječaj pozvati na to pravo i ima prednost u odnosu na ostale kandidate pod jednakim uvjetima. Da bi ostvario pravo prednosti pri zapošljavanju, kandidat koji ispunjava uvjete za ostvarivanje toga prava dužan je uz prijavu na natječaj priložiti sve dokaze o ispunjavanju traženih uvjeta, kao i rješenje o priznatom statusu, odnosno potvrdu o priznatom statusu iz koje je vidljivo takvo pravo, dokaz iz kojeg je vidljivo na koji način je prestao radni odnos kod spomenutog poslodavca (ugovor, odluku, rješenje i dr.), te dokaz da je nezaposlen (uvjerenje ili evidencijski list Hrvatskog zavoda za zapošljavanje).

Kandidat koja se u prijavi na natječaj poziva na pravo prednosti prilikom zapošljavanja u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (Narodne novine br. 157/13, 152/14, 39/18, 32/20), uz prijavu na javni natječaj dužan je osim dokaza o ispunjavanju traženih uvjeta priložiti i dokaz o ispunjavanju uvjeta iz članka 9. stavak 2. navedenog Zakona. Dokazom o invaliditetu, u smislu zakona o profesionalnoj rehabilitaciji i zapošljavanju osoba s invaliditetom smatraju se javne isprave o invaliditetu na temelju koji se osoba može upisati u očevidnik zaposlenih osoba s invaliditetom.

Kandidati koji se u prijavi pozivaju na pravo prednosti prilikom zapošljavanja u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine br, 121/17, 98/19, 84/21 i 156/23), uz prijavu na natječaj dužni su osim dokaza o ispunjavanju traženih uvjeta priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji.
<https://branitelji.gov.hr/zaposljavanje-843/843>
[https://branitelji.gov.hr/userdocsimages/ng/12%20prosinac/zapošljavanje/popis%20dokaza%20za%20ostvarivanje%20prava%20pri%20zapoŠljavanju.pdf](https://branitelji.gov.hr/userdocsimages/ng/12%20prosinac/zapo%C5%A1ljavanje/popis%20dokaza%20za%20ostvarivanje%20prava%20pri%20zapo%C5%A0ljavanju.pdf)

Kandidati koji se u prijavi pozivaju na pravo prednosti prilikom zapošljavanja u skladu s člankom 48. Zakona o civilnim stradalnicima iz Domovinskog rata (Narodne novine br. 84/21), uz prijavu na natječaj dužni su, osim dokaza o ispunjavanju traženih uvjeta, priložiti i dokaze utvrđene u članku 49. navedenog Zakona:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidati koji se pozivaju na pravo prednosti pri zapošljavanju sukladno članku 48. f Zakona o zaštiti vojnih i civilnih invalida rata (Narodne novine br. 33/92, 77/91, 27/93, 58/93, 2/94, 76/94, 108/95, 108/96, 82/012 103/03, 148/13 i 98/19) uz prijavu na natječaj dužni su osim dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo takvo pravo.

Isprave se prilažu u neovjerenom presliku, a prije donošenja odluke o izboru i imenovanju kandidata predočit će se izvornik. Rok za prijavu na natječaj je 8 dana od objave natječaja u „Narodnim novinama“

Prijave s dokazima o ispunjavanju uvjeta podnose se preporučenom pošiljkom na adresu: Upravno vijeće Centra za pružanje usluga u zajednici Kuća sretnih ciglica, Stanka Vraza 44, 35000 Slavonski Brod, s naznakom: »Natječaj za ravnatelja — ne otvaraj«.

Prijavom na natječaj kandidat daje privolu Centru za pružanje usluga u zajednici Kuća sretnih ciglica za prikupljanje i obradu osobnih podataka navedenih u prijavi povodom ovog natječaja, te dokumentacije dostavljene s prijavom, u svrhu odabira kandidata, i privolu za objavu informacije o izabranoj i imenovanoj osobi koja se objavljuje na internetskoj stranici Centra za pružanje usluga u zajednici Kuća sretnih ciglica ([www.kucasretnihciglica.hr](http://www.kucasretnihciglica.hr)), a koja uključuje ime i prezime odabranog kandidata te struku. Kandidat može u svakom trenutku bez objašnjenja odustati od dane privole zatražiti prestanak aktivnosti obrade svojih osobnih podataka, o čemu će mu CPUZ „Kuća sretnih ciglica“ izdati potvrdu. Opoziv privole možete podnijeti osobno ili e-poštom na adresu: info@kucasretnihciglica.hr

Napomena: dokaz da kod pojedinog kandidata ne postoji zapreka iz članka 261. Zakona o socijalnoj skrbi pribavit će po službenoj dužnosti Centar za pružanje usluga u zajednici Kuća sretnih ciglica.

Razgovori s kandidatima održati će se u ponedjeljak, 29. rujna u 13 sati u prostorijama Centra za pružanje usluga u zajednici Kuća sretnih ciglica na adresi: Slavonski Brod, Stanka Vraza 44 (2. kat). Ukoliko kandidat ne pristupi razgovoru, smatrat će se da je odustao od prijave.

Upravno vijeće Centra za pružanje usluga u zajednici Kuća sretnih ciglica zadržava pravo ne odabrati nijednog kandidata i pravo poništenja natječaja. O rezultatu natječaja kandidati će biti obaviješteni u zakonskom roku sukladno članku 41. stavku 3. Zakona o ustanovama.

KLASA: 112-01/25-01/8

URBROJ: 2178-1-43-07-25-8

Slavonski Brod, 11. rujan 2025. godine

Predsjednica Upravnog vijeća:

Ivana Raič-Pilipović, prof.